VS001304
Datum: 1996-08-05T02:00:00.000+02:00
datum_sodbe_i_stopnje: 2000-10-18T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe okolčja in stegnenice in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 7500000 SIT
opombe: II Ips 525/2003. Revizija tožeče stranke je bila zavrnjena.

Za strah in duševne bolečine zaradi skaženosti sta že sodišči prve in druge stopnje tožniku prisodili vso zahtevano odškodnino;
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Kot motorist se je poškodoval v prometni nesreči.

## Poškodba

Večdelni odprti prelom zunanjega in notranjega gležnja na levi nogi, večdelni sklepni prelom zunanjega levega kondila stegnenice, večdelni odprti prelom leve pogačice in prekinitev ligamenta štiriglave mišice stegna, 12 cm dolga odprta rana, iz katere je gledala pogačica, delno prekinjena sprednja križna vez kolena, poškodba zunanjega meniskusa kolena, delna poškodba leve ahilove tetive in prekinjena zadnja golenska mišica ter glavna mišica iztezalka prstov stopala.

## Telesne bolečine

2000000 SIT 5 dni hude, 9 dni občasne hude, 11 dni srednje hude, 60 dni občasne srednje hude, lahke, ki prehajajo v srednje hude pa bodo ob obremenitvah, daljši hoji in stoji ter ob spremembah vremena spremljale tožnika celo življenje.

#### Hospitalizacija

5-krat na zdravljenju v bolnišnici zaradi operacij na predelu kolena in gležnja ter stegnenice leve noge.

#### Ambulantno zdravljenje

Številne ambulantne kontrole.

#### Rehabilitacija

Boleče fizioterapije.

#### Nevšečnosti med zdravljenjem

28-krat RTG slikanja; daljša mavčna imobilizacija, 18 mesecev vezan na hojo z berglami.

## Strah

Opomba: odškodnina ni predmet revizijskega odločanja; pravnomočno dosojena na prvi stopnji.

(500000 SIT Hud primarni strah v času dogodka, intenziven strah do prihoda v bolnišnico in prvega operativnega posega, 8 mesecev sekundarni strah, ko se je prelom gležnja šele po ponovni rekonstrukciji začel zaraščati.)

## Zmanjšanje življenjske aktivnosti

4500000 SIT 35-odstotno ZŽA. Gibljivost prstov stopala je omejena, zaradi poškodbe živca je koža anestetična. Degenerativne spremembe bodo hitro napredovale, v področju gležnja pa je pričakovati skorajšnjo artrozo. Hoja z levo nogo je šepajoča in nezanesljiva. Pred nesrečo je obiskoval poklicno šolo za avtomehanike, da bi prevzel domačo obrt, potem pa se je zaradi poškodb moral preusmeriti v drug poklic. Omejen je v vsakdanjem gibanju in pri športnih aktivnostih, pri katerih bi moral spodnje okončine aktivirati za tek. Odpovedati se je moral poklicu avtomehanika, ki terja daljšo stojo, klečanje ali počepanje, sedaj obiskuje računalništvo in informatiko. Ne more več sodelovati pri delih na kmetiji.

## Skaženost

Opomba: odškodnina ni predmet revizijskega odločanja; pravnomočno dosojena na prvi stopnji.

(500000 SIT V področju kolena in gležnja so tožniku ostale številne brazgotine, levo koleno pa je nestabilno z degenerativnimi spremembami in občasnim izpahom pogačice.)

---

ZOR člen 200, 203